Борис Младенов-Young
Тупалката тупа чувала брашнен…

chitanka.info

Тупалката тупа чувала брашнен,

конопът се вие и съска в рефрен

и облаци прах от монети безчет

обгръщат, забулват любимия зет.

Размахва тупалката славният зет

и тъста и тъщата тупа по ред —

същински брашнени чували са те,

парата от тях на потоци тече.

И нищо, че празни чували са те,

брашното все още тече без да спре,

а с всеки по-силен, по-мощен замах

по-щедро се сипе сребристият прах.

Момче, дръж тупалката с двете ръце,

тъй двойно валутата ще потече!

София, България — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.